**Odgovori PT MNVP in MOPE glede Vsebinskih izhodišč**

1. **Specifični cilj RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja (ESRR)**

*Odgovore je pripravil PT MNVP.*

Splošni komentar:

Pri specifičnem cilju RSO2.7. podpiramo ukrepe, s katerimi se bo zagotavljajo ozelenjevanje mesta, predvsem nove zelene površine, ki so dostopne prebivalcem. S takimi ukrepi bomo izpolnili zastavljene kazalce.

Skozi specifični cilj RSO2.7. je dopustna gradnja tudi manjših stavb in gradbeno inženirskih objektov, kot npr. paviljoni, sanitarni prostori, utrjene steze, utrjena otroška in športna igrišča, komunalna oprema (kanalizacija, vodovod, električni vod ipd.), ki so potrebni za funkcioniranje zelene površine (park). Gradnja manjših stavb in gradbeno inženirskih objektov – podpornih objektov je dopustna znotraj predpisanega deleža prekritih površin, kot je določen za posamezen tip zelene površine. S projekti, kot so večja utrjena športna igrišča in drugi, kjer prevladuje delež prekritih površin, ne izpolnjujemo zastavljenih kazalcev, zato naj bo poudarek na projektih ki vključujejo velike zelenih površine (raščen teren) in drevesa.

1.1 Vprašanje

Kako je z upravičenostjo gradenj športno rekreacijskih stez (pump track steze, tekaška steza, igrišča ipd...) ter manjših podpornih objektov, ki so nujna za izvajanje vsebin in vzdrževanja?

1.2 Vprašanje

V okviru celostne ureditve parka, poleg zelenih površin, načrtujemo ureditev pumptracka, površin za druženje, sanitarije, brvi oz. manjše mostičke čez potok za pešce, fitnes na prostem, ipd. Ali lahko te stroške obravnavamo kot upravičene?

Odgovor

Športno rekreacijske steze so lahko manjši del ukrepa, tako da se zagotovijo v okviru predpisanih prekritih površin znotraj zelenih površin (npr. park) in se lahko izvedejo na različnih tipologijah zelenih površin (Priloga 1, točka 5), kot npr.:

* športno-rekreacijski park
* park, v okviru dopustne prekrite površine (npr. pri lokalnem parku velikosti 1ha lahko prekrita površina predstavlja 25% celotne površine parka, kar znaša cca. 2.500 m2),
* lahko je tudi kombinacija različnih tipov zelenih površin, ki so povezane v celoto, npr. lokalni park, javno igrišče za otroke in mladostnike, parkovne poteze, športno rekreacijski park, ipd.

1.3 Vprašanje

Zapisan zelo ozko. V Velenju obstaja potreba po vzpostavitvi nove tržnice. Dokumentacija izdelana, pridobljeno gradbeno dovoljenje. Pod grajenimi površinami zapisano, da tržnica lahko predmet ozelenitve, vendar to ni celosten projekt. Upravičen bi moral biti celoten strošek izgradnje. Skozi kateri ukrep so možne izvedbe takšnega projekta? Ali Realizacija možna skozi Inovativni projekti zagotavljanja zelene infrastrukture v mestih?

Odgovor

Tržnica ne predstavlja nove zelen površine v mestu, zato je ni možno financirati iz Specifičnega cilja RS02.7. Iz cilja RS02.7. se lahko financira zgolj ozelenjevanje tržnice, kot npr. zelena streha, vertikalna ozelenitev, oziroma zelenice in drevesa, ki so javno dostopna. Vzpostavitev nove tržnice se lahko financira iz Specifičnega cilja RS05.1, če gre pri tem za prenovo pozidanega/degradiranega mestnega prostora.

1.4 Vprašanje

V podpoglavju 3.1.5. Inovativni projekti zagotavljanja zelene infrastrukture v mestih, je zapisano da bodo imeli prednost projekti, ki bodo pripravljeni na podlagi natečaja - ta omejitev in cel odstavek naj se črta. Po zakonodaji je potrebno izvesti natečaj pri projektih nad 2,5 mio €, natečaji podaljšajo pripravo projekta. Če niso potrebni, ne morejo biti pogoj.

Odgovor

Natečaj ni pogoj, ampak prinaša dodatne točke pri izboru. Natečaj je uveljavljen postopek za izbiro najustreznejših arhitekturnih, krajinsko-arhitekturnih in urbanističnih rešitev, ki naročnikom omogoča izbiro med različnimi rešitvami in zagotavlja ustrezne strokovne podlage za odločanje. Uporaba postopka natečaja je smotrna odločitev za naročnike, ki se pri izvajanju investicijskih projektov ravnajo po načelih kakovosti, strokovnosti, transparentnosti in optimalne izbire.

1.5 Vprašanje

Problematično je območje izvajanja RS02.7. za CTN – ali gre za območje mestne občine ali samo naselja po seznamu v MO.

1.6 Vprašanje

Zelene členitvene poteze - Ali sem spadajo tudi zeleni pasovi na obrobju mest (npr. na povezovalni cesti od avtoceste do mesta) - omejitev 500 m od središča je s tega vidika problematična.

Odgovor

Izvajanje RS02.7. je namenjeno ozelenjevanju mesta oz. urbanega naselja (po Prilogi 2), s katerimi se ohranja, izboljša in poveča delež zelenih površin ter njihova dostopnost, zato je omejeno na območje mesta z 500m pasom okoli mesta (merjeno od roba mesta/naselja). Rob mesta je definiran v občinskih prostorskih aktih. Projekti, ki bodo naslavljali ozelenjevanje izven mest oz. urbanih naseljih (po Prilogi 2), ne bodo izpolnili zastavljenih ciljev, kot so določeni z kazalniki.

1.7 Vprašanje

Ukrepi za zagotavljanje na naravi temelječih rešitev - potrebno je omogočiti, da gre v teh primerih za prenove/izgradnje objektov z zelenimi strehami in stenami. CTN je namenjen celovitim projektom, če se kot upravičeno določi zgolj zeleno streho, ne gre za celovito ukrepanje.

Če se ne izvede prenova/izgradnja objekta potem se ne pride tudi do zelene strehe, zato mora biti upravičena celotna investicija.

Odgovor

Izvajanje RS02.7. je namenjeno ozelenjevanju mesta oz. urbanega naselja. V okviru ozelenjevanja streh in vertikalnih površin so upravičeni stroški ozelenitve strehe ali vertikalne površine, ki so dostopne. Upravičeni stroški so tudi gradbeni posegi glede zagotavljanja bistvenih zahtev, ki izhajajo iz ozelenitve strehe ali stene, kot npr. mehanska odpornost in stabilnost, varnost pri požaru in varčevanje pri energije (toplotna izolacija).

1.8 Vprašanje

Prepoved gradnje stavb in inženirskih objektov na zelenih površinah naj se črta. Pri urejanju parkov morajo biti upravičeni tudi objekti (npr. sanitarije, razstavni prostori, paviljoni itd.), ki povečajo atraktivnost in družbeno vrednost zelene infrastrukture. Pri ureditvah so potrebna tudi dela, povezana z meteorno kanalizacijo, možni so npr. kanali v povezavi z NBS ukrepi itd. Prav tako so lahko rekonstrukcije potrebne za vzpostavitev zelenih streh. Gre za izjemno omejujočo definicijo, ki je v nasprotju z namenom celovitega ukrepanja in je kontradiktorna z besedilom zgoraj.

Odgovor

Pripomba se delno upošteva, besedilo se bo dopolnilo. V sklopu zelenih površin se lahko gradijo tudi manjše stavbe (npr. sanitarije, razstavni prostori, paviljoni itd.) kot tudi gradbeno inženirski objekti (npr. kanalizacija, razsvetljava, tlakovanje), ki se gradijo v sklopu predpisanega deleža prekritih površin (glej odgovor k vprašanju 1.1).

1.9 Vprašanje

Pri ozelenjevanju grajenih površin v naseljih (mestih) je treba opredeliti, kolikšen delež grajenih (prekritih) površin je bil ponovno vzpostavljen v ozelenjen – raščen teren. Zopet zelo ozka omejitev, ki jo težko razumemo, to ni v duhu »celostnih« teritorialnih naložb. Ponovno se napotuje na še en priročnik. Vse te omejitve, priročniki itd. bodo privedli do preveč zahtevnega (časovno in finančno) projektiranja in nato tudi do prezahtevnih kontrol pri izvajanju projektov.

Namesto poenostavitve sistema CTN, npr. zaradi ukinitve omejitve na DUO območja, se dodaja vrsta zahtev, ki sistem delajo nepreglednega in preveč omejujočega. Sistem postaja še zahtevnejši kot v 14-20. Opredeljevanje raznih deležev itd. je dodatno administrativno breme, tako za upravičence kot za kontrolorje.

Odgovor

Vsebinska izhodišča so povzeta po priročnikih Državnega prostorskega reda, ki jih Ministrstvo, pristojno za prostor, pripravlja že od leta 2018. Priročnik, ki so podlaga za vsebinska izhodišča so bili objavljeni v letih 2020 in 2021. Izvodi so bili posredovani vsem občinam in stroki, ter bili večkrat javno predstavljeni. Gre za vsebino, s katero so občine, prostorski načrtovalci in projektanti seznanjeni.

1. **Specifični cilj RSO5.1. Spodbujanje celostnega in vključujočega socialnega, gospodarskega in okoljskega razvoja, kulture, naravne dediščine, trajnostnega turizma in varnosti na mestnih območjih (ESRR)**

*Odgovore je pripravil PT MNVP.*

2.1 Vprašanje

Načrtujemo izgradnjo bazena v urbanem središču. Glede na to, da bazen ponuja dodatno vsebino v mestu in ga tudi oživlja ali je upravičen do sofinanciranja

Odgovor

Da, v kolikor gre za prenovo/revitalizacijo razvrednotenega območja.

2.2 Komentar

Vsebinska izhodišča bistveno omejujejo ukrepanje v primerjavi s prejšnjo perspektivo in v primerjavi z vsebino PEKP. Številnih dobrih projektov iz 14-20 v 21-27 ne bi mogli izvesti, npr. Expano, Soboško jezero, Vista park v Velenju itd.

Odgovor

Projekti iz obdobja EKP 14-20 so bili vezani na seznam degradiranih urbanih območij – DUO, po posameznih mestih, ter dogovoru z Ministrstvom. Območji Expano in Vista park spadata med te površine, in sicer pod kategorijo - okoljsko degradirana območja.

Pogoj za obdobje EKP 21-27 je prenova že pozidanih mestnih površin ter njihova revitalizacija, kar predstavlja večji obseg mestnih površin in stavb, ki jih je možno prenoviti s ukrepom RSO5.1. Prenove so deležne predvsem javne stavbe in druge pozidane površine, ter opuščena degradirana / razvrednotena območja (npr. prazno zemljišča, na katerih je nekoč že stala stavba, ki je bila odstranjena, ter je opuščeno ali namenjeno začasni rabi).

Do sofinanciranja niso upravičeni projekti, ki naslavljajo gradnjo na nepozidanih stavbnih zemljiščih. Nepozidano stavbno zemljišče, je prostora površina ki je po prostorskih izvedbenih aktih (DPN, OPN, OPPN) namenjena za gradnjo, pa na njem ni zgrajen noben objekt (stavba ali gradbeno inženirski objekt, ter pomožni objekt) oziroma ne poteka gradnja objekta. To so predvsem tista stavbna zemljišča, ki so po dejanski rabi kmetijska ali gozdna zemljišča.

1. **Specifični cilj RSO2.8 »Spodbujanje trajnostne večmodalne mestne mobilnosti v okviru prehoda na gospodarstvo z ničelno stopnjo neto emisij ogljika« (ESRR)**

*Odgovore je pripravil PT MOPE*

3.1 Vprašanje

Rekonstrukcija večpasovne ceste -obvezna uvedba rumenih pasov za JPP v vseh mestih ni smiselna in ne sme biti pogoj, saj lahko prej predstavlja oviro v smislu, da se zaradi tega ne more umeščati pločnik in/ali kolesarka. Frekvenca avtobusov v manjših mestnih občinah ni takšna kot v Ljubljani ali Mariboru.

Odgovor

Obvezna uvedba JPP pasu je predvidena zgolj pri ukrepu rekonstrukcije obstoječe večpasovne ceste, sicer je potrebno projekt prijaviti pod drug ukrep.

3.2 Vprašanje

V Velenju je DRSI sprojektirala rekonstrukcijo dveh državnih cest. Občine so po zakonu dolžne financirati izgradnjo peš in kolesarsko infrastrukturo znotraj mestnih naselij. V primeru državnih cest tako celotno investicijo vodi DRSI, občina samo financira svoj del. Ali lahko za ta del koristimo CTN sredstva in na kakšen način (npr. tripartitna pogodba, se lahko prilaga zraven dokumentacija, ki se glasi na DRSI ali potrebno to razmejiti...)?

Odgovor

Ob izpolnjevanju pogojev povabila CTN in ustrezni razmejitvi financiranja v investicijski dokumentaciji. Potrebna je predložitev Sporazuma o sofinanciranju med MO in DRSI ter pooblastilo DRSI-ju, da za celoto izvede skupno JN. Skupno JN bo predmet upravljalnih preverjanj, zato mora biti izvedeno v skladu s pravili za izvajanje EKP 21-27.

3.3 Vprašanje

Upravičeni stroški-zapisano, da DDV upravičen.

Odgovor

Omejitve priznanih upravičenih stroškov morajo biti podane v neto zneskih (brez DDV) zaradi različnih stopenj DDV glede na vrsto stroška in različnih stopenj povračljivega DDV med občinami.

3.4 Vprašanje

Brezemisijska vozila: je upravičeni strošek nakupa v celoti ali samo razlika v ceni, ki nastane med klasičnim vozilom in ceno brezemisijskega? Prosimo za konkretna navodila.

Odgovor

Kateri so upravičeni stroški pri nakupu brezemisijskih vozil (celota ali razlika v ceni), bo določeno v skladu s pravili o državni pomoči. Za ta namen se pripravlja pravna podlaga (uredba), ki bo sprejeta predvidoma konec leta 2023.

3.5 Vprašanje

Popolna ukinitev parkirišč je prezahteven pogoj. Primer enosmerne ulice, ki ima sedaj parkiranje na obeh straneh, bo spremenjena tako, da se bo parkiranje na eni strani ukinilo, na drugi strani pa ostane plačljivo, zaradi tega bodo širše kolesarske steze in peš površine, dodatne ozelenitev itd. Ali to potem spada pod to?

Odgovor

Če želite del parkirišč ohraniti, projekt prijavite pod ukrep urejanja kolesarskih in peš površin in ne pod ukrep celovite prenove ulice.

3.6 Vprašanje

"Digitalizacija za spodbujanje trajnostne mobilnosti: podporo rabi JPP (vključno s sistemi validacij potnikov in spremljanja števila potnikov na vozilih)." To je strošek podjetja, ki se ukvarja s prevozi (v našem primeru javnega podjetja). Ali je v teh primerih tudi javno podjetje upravičeno do sredstev?

Odgovor

V skladu s PEKP 21-27 so na SC 2.8. upravičenci lahko mestne občine ALI pravne osebe javnega prava v delni/celotni lasti ali ustanoviteljstvu mestnih občin. Potrebno je zadostiti tudi ostalim pogojem CTN povabila (upravičeno območje, pravila o državni pomoči ipd.).

3.7 Vprašanje

Ukinitev parkirišč v mestnih jedrih je nerealna poteza, saj potrebujemo parkirišča tudi za stanovalce, trgovine, lokalne ponudnike, javne ustanove, to bi dodatno povzročilo "beg iz mestnih središč", so pa ulice potrebne rekonstrukcij.

Odgovor

V kolikor ne morete zagotoviti izpolnjevanja pogojev za ukrep Celovita prenova ulic in cest, prijavite pod drug ukrep ali drugo prednostno naložbo.

Vprašanje

"Nakup novih brezemisijskih vozil za okolju prijazen mestni promet" ali obstaja tudi omejitev 5 let? Kako je v primeru, če pride do poškodbe vozila in ga je potrebno zamenjati v tem obdobju?

Odgovor

V skladu z navodili OU in določili Uredbe (EU) 2021/1060 se tudi tovrstne operacije ne smejo bistveno spreminjati še 5 let po končnem plačilu upravičencu.

Vprašanje

Upravičeni stroški: urbana oprema in ozelenitev (tč. 4.2.c). Ali pod to šteje tudi zalivalni oz. namakalni sistem ali sodi ta del pod komunalno opremo? Če šteje tukaj, potem je odstotek (največ 10%) nujno treba povišati.

Odgovor

Vsebinska izhodišča so dopolnjena tako, da je lahko največ 10 % priznanih upravičenih stroškov namenjeno urbani opremi, največ 20 % priznanih upravičenih stroškov pa za ozelenitve, zasaditve površin (vključno z namakalnim sistemom) in postavitve vodnih elementov.

Vprašanje

Upravičeni stroški: premostitveni objekti (tč. 4.2.d). Ali je tukaj opravičen stroške tudi komunalna infrastruktura, ki se ureja skupaj z mostom (vodovod, kanalizacija)?

Odgovor

Tudi v primeru premostitvenih objektov velja, da je komunalna infrastruktura lahko upravičen strošek, če je njena izgradnja ali obnova nujna in/ali je namenjena pešcem in kolesarjem (npr. pri novogradnjah brvi za pešce in kolesarje). Omejitev priznanih upravičenih stroškov znaša 50 % znotraj ukrepa (brez upoštevanja stroškov komunale). V primeru premostitvenih objektov se priznani upravičeni stroški komunalne infrastrukture izračunajo le v okviru upravičenega dela ukrepa t.j. deleža površin, ki je namenjen pešcem in kolesarjem. Pojasnilo bo dodano v Vsebinska izhodišča.

Vprašanje

Upravičeni stroški: polnilna oz. oskrbovalna infrastruktura (tč. 4.2.h). Je to namerno prazno ali nimajo posebnih pogojev in lahko kupujemo po želji?

Odgovor

Za ta ukrep so bila Vsebinska izhodišča dopolnjena s pogoji.

Vprašanje

Ali lahko prijavimo projekte, kljub ne-sprejetju novega CPS, če so le-te v strateškem delu sprejetega CPS iz 2017, novi CPS pa je v izdelavi?

Odgovor

Da, vendar ob ustrezni utemeljitvi skladnosti projekta s CPS 2017 in posredno skladnost z akcijskim načrtom CPS. Zaželeno, da je skladnost vseh prijavljenih ukrepov izkazana na ravni akcijskega načrta.

Vprašanje

V okviru spodbujanja uporabe alternativnih goriv v mestih, v okviru potreb za izvajanje gospodarske javne službe, ali je ureditev polnilne infrastrukture na bioplin tudi upravičen strošek?

Odgovor

Ne, sofinanciranje polnilne infrastrukture na bioplin ni možno v okviru EKP. V okviru tega ukrepa je možno predvideti le polnilno infrastrukturo za polnjenje električnih vozil ali oskrbovalno infrastrukturo za oskrbo vozil na vodikov pogon.

Vprašanje

Iz vsebinskih izhodišč izhaja, da je v okviru ukrepa "gradnja in/ali rekonstrukcija postaj JPP", upravičen strošek celovita ureditev avtobusne postaje. Ali so tu kakšne omejitve pri upravičenih stroških?

Odgovor

V okviru ukrepa gradnja in/ali rekonstrukcija postaj JPP ni posebnih omejitev upravičenih stroškov. Vendar pa je zaradi morebitne prisotnosti elementov državne pomoči pri načrtovanju projekta in pripravi investicijske dokumentacije potrebno izločiti morebitne tržne aktivnosti (npr. oddaja površin za gostinski lokal ipd.) oziroma upoštevati morebitne prihodke znotraj referenčnega obdobja pri izračunu finančne vrzeli, da se ugotovi maksimalna stopnja sofinanciranja za predmetno investicijo.

Vprašanje

Dopuščanja oziroma prepovedi parkirišč na ulicah?

Odgovori

Cilj ukrepa Celovita prenova ulic in cest je, da se vsa PM ukinejo, razen PM posebnega namena.

Vprašanje

Ali se zahteva ukinitev vseh parkirišč tudi pri ostalih vrstah ukrepov?

Odgovor

Ne, tam so določeni drugi zavezujoči pogoji, kot npr. širine povezav za pešce in kolesarje.

Vprašanje

Ni realno, da se povsod ukinjajo vsa parkirišča – gre tudi za parkirišča za stanovalce – s takimi zahtevami se škoduje prizadevanjem in ukrepom za revitalizacijo mest/urbano prenovo. Omogočiti je potrebno vsaj kratkotrajno parkiranje. = kratkotrajno parkiranje dovoljeno na 2 ukrepih

Odgovor

Kratkotrajno parkiranje je dovoljeno na 2 ukrepih:

a) uvedba skupnega prometnega prostora (t.i. shared space),

b) rekonstrukcija ulic/cest v okolici šol in vrtcev z ureditvijo varnih površin za pešce in/ali kolesarje,

pri čemer skupna površina vseh vrst vzpostavljenih parkirnih mest ne sme presegati 5 % površin, ki so predmet urejanja.

Vprašanje

Opozarjamo, da so pogosto parkirišča na ulicah pridobljene pravice v postopkih pridobitve gradbenih dovoljenj – primer gradnje ZD v NG, pri ukinjanju parkirišč so morali preveriti, koliko parkirišč je izhajalo iz GD. = ulica/ceste, ki zaradi drugih omejitev ne izpolnjujejo pogojev, ne morejo biti sofinancirani iz tega namena/ukrepa

Odgovor

Ulice oz. ceste, ki zaradi drugih omejitev (npr. upravnih) ne izpolnjujejo pogojev v okviru ukrepa Celovita prenova ulica in cest, ne morejo biti upravičene do sofinanciranja v okviru tega upravičenega namena/ukrepa.

Vprašanje

Primer mesta San Sebastian – veliko parkirišč so spremenili v zelene površine, a parkirišča so uredili pod zemljo. Treba je omogočiti kompromis – v kolikor se popolnoma zapre parkiranje v mestnih središčih, je potrebno sofinancirati ureditev podzemnih parkirnih garaž.

Odgovor

Garaže ne spadajo med upravičene namene SC 2.8.

Vprašanje

Projekti, namenjeni parkiranju avtomobilov (garažne hiše, parkirišča, P+R)

Odgovor

V kolikor projekti namenjeni parkiranju avtomobilov, kot so garažne hiše, parkirišča in P+R, niso podprti skozi Specifični cilj RSO2.8. Spodbujanje trajnostne večmodalne mestne mobilnosti v okviru prehoda na gospodarstvo z ničelno stopnjo neto emisij ogljika, jih prav tako ne bomo podrli skozi Specifični cilj RSO2.7. ter Specifični cilj RSO5.1.